stanford-oval/wikipedia huggingface dataset:
Someday (שיר של מריה קארי)
מיקומי שיא

|   ‏‏‏  מצעדים ודירוגים (1991)> מדינה |   ‏‏‏  מצעדים ודירוגים (1991)> מצעד |   ‏‏‏  מצעדים ודירוגים (1991)> מיקום שיא |   ‏‏‏  מצעדים ודירוגים (1991)>  |
| --- | --- | --- | --- |
|  אוסטרליה | מצעד הסינגלים האוסטרלי | 44 |  |
|  אירופה | אירופה הוט 100 | 75 |  |
|  ארצות הברית | בילבורד הוט 100 | 1 |  |
|  ארצות הברית | מצעד השירים העכשוויים למבוגרים | 5 |  |
|  ארצות הברית | מצעד שירי ה-R&B/היפ הופ | 3 |  |
|  ארצות הברית | מצעד שירי הדאנס קלאב | 1 |  |
|  הולנד | מצעד 40 הסינגלים ההולנדיים | 29 |  |
|  הממלכה המאוחדת | מצעד הסינגלים הבריטי | 38 |  |
|  יפן | יפן הוט 100 | 48 |  |
|  ישראל | מדיה פורסט ישראל | - |  |
|  ישראל | רשת ג' | 2 |  |
|  ניו זילנד | המצעד הניו זילנדי הרשמי | 14 |  |
|  פלנדריה | אולטראטופ 50 | 44 |  |
|  צרפת | SNEP | 38 |  |
|  קנדה | קנדה הוט 100 | 5 |  |
|   ‏‏‏  מצעדי סוף שנה (1991)> מדינה |   ‏‏‏  מצעדי סוף שנה (1991)> מצעד |   ‏‏‏  מצעדי סוף שנה (1991)> מיקום שיא |   ‏‏‏  מצעדי סוף שנה (1991)>  |
| --- | --- | --- | --- |
|  ארצות הברית | בילבורד הוט 100 | 13 |  |
|  ארצות הברית | מצעד השירים העכשוויים למבוגרים | 36 |  |
|  ארצות הברית | מצעד שירי ה-R&B/היפ הופ | 61 |  |
|  ארצות הברית | מצעד שירי הדאנס קלאב | 26 |  |
|  הולנד | מצעד 40 הסינגלים ההולנדיים | 274 |  |
|  קנדה | קנדה הוט 100 | 7 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ארצות הברית | בילבורד הוט 100 | 430 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
אין אפוטרופוס לעריות

אין אפוטרופוס לעריות הוא כלל בהלכה היהודית, הקובע כי אין לסמוך על אף אדם בכל הקשור לשמירה על איסור עריות. לפי הכלל, כל כללי הנאמנות המקובלים בתחומים אחרים אינם תקפים בתחום העריות.
משמעויות והשלכות

במסכת חולין מבואר כי המקור ממנו ניתן להוכיח כי הרוב מכריע את הסוגיה, הוא הפסוק (ספר שמות, פרק כ"א, פסוק ט"ו) "מַכֵּה אָבִיו וְאִמּוֹ, מוֹת יוּמָת". הפסוק אומר שהמכה את אחד מהוריו חייב מיתה, וזאת למרות שאבהותו הביולוגית של האב נתונה בספק, שכן באופן טבעי אין שום עדות על כך. מכאן ניתן ללמוד שמאחר ולרוב, מי שידוע כאביו של האדם הוא אכן אביו הביולוגי, ניתן להסיק כי הוא אכן אביו. הגמרא מקשה: אולי ייתכן שחיוב המיתה על "מכה אביו ואמו" תקף רק כשידוע כי אביו ואמו לא התייחדו עם אדם נוסף, כמו למשל אם היו אסורים יחד בבית הסוהר. על כך משיבה הגמרא כי לא ניתן לסמוך בנושא זה על הסוהרים, ולא על הכללים הרגילים האומרים כי הם אכן היו אסורים יחד ולא נכנס אדם נוסף לשם, גם אם לפי חוקי בית הסוהר הדבר היה אסור, שכן בנושא עריות אין לשום אדם נאמנות.
בתלמוד ירושלמי על מסכת כתובות כתוב כי אין ממנים אפילו חסיד שבחסידים, כלומר צדיק גמור, להשגיח על הקפדה על איסורי עריות. כלל זה נפסק להלכה בשולחן ערוך.
פסילה לכהונה

קיים שימוש נוסף בברייתות המובאות בתלמוד בבלי במסכת כתובות בנוגע לאשה פנויה שהתייחדה עם גבר, אשר קיים ספק אם אותו גבר היה אדם כשר או שהוא ממזר ולכן אם הוא בא עליה היא נפסלת מלהינשא לכהן. לפי רבן גמליאל ורבי יהודה היא נאמנת לומר שאדם כשר בא עליה, ואילו לפי רבי יהושע היא פסולה לכהונה מספק. שאל רבי יהושע את החולקים עליו: במה שונה דינה של זו, מדינה של אשה שנשבתה לבין הגוים, שאסורה להנשא לכהן מספק? השיבו לו רבן גמליאל ורבי יהודה: רוב עובדי כוכבים פרוצים בעריות, ולכן קיימת חזקה כי הם קיימו בשבויה מעשים האוסרים עליה להינשא לכהן. על כך השיב רבי יהושע: "אין אפוטרופוס לעריות" וגם אצל יהודים לא יתקיימו כללי הנאמנות הרגילים האומרים כי קיימת אצלם חזקת כשרות. בעל ההפלאה מסביר, כי רק במקרה זה חולק רבן גמליאל על הקביעה כי "אין אפוטרופוס לעריות" אבל ביתר המקרים יסכים רבן גמליאל שניתן לומר "אין אפוטרופוס לעריות", אפילו כנגד רוב, כדי לומר שקיים עדיין ספק. ורק במקרה זה לא משתמשים בכלל כי לא ניתן להשתמש בו כדי להוכיח שוודאי האישה נבעלה.
דוגמאות לשימוש בביטוי בהקשרים שאינם הלכתיים

גם מחוץ להקשר הלכתי מקובל לצטט את הביטוי "אין אפוטרופוס לעריות", כדי לבטא את הרעיון לפיו ללא שמירה על סייגים, כל אדם עשוי לחטוא בעבירות מהתחום המיני.
במשפט בו הורשע הרב מוטי אלון בתקיפה מינית כתבה השופטת: "חז"ל כבר כתבו שאין אפוטרופוס לעריות".
ראו גם

איסור ייחוד
הערות שוליים

↑  תלמוד בבלי, מסכת חולין, דף י"א, עמוד ב'.
↑  פרק א' סוף ה"ח.
↑  שולחן ערוך, אבן העזר, סימן כ"ב, סעיף ט"ו
↑  תלמוד בבלי, מסכת כתובות, דף י"ג, עמוד ב'
↑  ראו כאן
↑  אביאל מגנזי, הרב אלון אשם: "אין אפוטרופוס לעריות", באתר ynet, 7 באוגוסט 2013
אהרן אבא בן יוחנן

רבי אהרן אבא בן יוחנן הלוי (נפטר בי"ח בתמוז ה'ת"ג, 5 ביולי 1643) היה רב וראש ישיבה, ראב"ד לבוב במחצית הראשונה של המאה ה-17 ומגדולי רבני דורו.
ביוגרפיה

חי ופעל בלבוב, תלמידו של רבי משולם פייבוש ב"ר ישראל שמואל. היה מחותנו של רבי מאיר ב"ר גדליה
תשובות בהלכה ממנו נשתמרו בספרי השו"ת של בני דורו, הב"ח, מהר"ם לובלין, איתן האזרחי ואחרים.
על מצבת קברו בבית הקברות היהודי בלבוב נחרת:
האלוף שר התורה עמוד הוראה

אשר הורה משפטים וחוקים ישרים

ודן בצדק והורה לעם ה' הדרך דרכה של תורה ויראת שמים

ה"ה אדונינו מוהר"ר

אהרן אבא במוהר"ר יוחנן

ריש בי דינא וריש מתיבתא ומורה פה לבוב

זה חמש ושלשים שנה

והרביץ תורה בישראל והעמיד תלמידים גאוני וגדולי ישראל
בנו, רבי יוחנן, היה אף הוא רב בלבוב ותשובותיו מופיעות אף הן בספרי שו"ת. הוא נפטר שנתיים אחרי אביו בכ"ט בניסן ה'ת"ה (1645).
לקריאה נוספת

אלעזר שכטר, קנת סופרים, לבוב תרנ"ב, עמ' מג. הערה 720 והמצוין שם.
הערות שוליים

↑  ש"י פין העתיק בטעות ר"ח תמוז.
↑  לפי ש"י פין, להלן "קישורים חיצוניים".
↑  עליו ראו: אלעזר שכטר, קנת סופרים, לבוב תרנ"ב, עמ' מג.
↑  תשובות הב"ח החדשות סימן ס"ז.
↑  גבריאל סוכסטוב, מצבת קודש, לבוב תרכ"ג. ציון י"א, באתר היברובוקס
אוסטריאן איירליינס

איירבוס A319 של אוסטריאן איירליינס
איירבוס A321 של החברה
בואינג 777 של החברה
אמבראר E-195 של החברה
אוסטריאן איירליינס, ולעיתים רק אוסטריאן (בגרמנית: Österreichische Luftverkehrs AG; באנגלית: Austrian Airlines) היא חברת התעופה הגדולה באוסטריה ונחשבת לחברת הדגל של המדינה. בעלת השליטה בחברה היא חברת התעופה הגרמנית לופטהנזה. משרדיה ובסיסה הראשי של החברה נמצאים בנמל התעופה הבינלאומי וינה-שווכאט.
החברה זכתה ב-2017 בתואר החברה הדייקנית ביותר.
תולדות החברה

החברה נוסדה ב-30 בספטמבר 1957, כתוצאה ממיזוגן של אייר אוסטריה ואוסטריאן איירווייז. טיסת הבכורה נערכה ב-1958 בין וינה ללונדון, וב-1969 השיקה החברה קו טיסה טראנס-אטלנטי בין וינה לניו יורק, אם כי בפועל השירות הופעל על ידי חברת סבנה הבלגית דרך בריסל.
במשך שנות השמונים התמקדה החברה בהפיכתו של שדה התעופה בווינה לגשר בין מזרח אירופה ומערבה, תוך שהיא מפעילה רשת קווים צפופה ליעדים מזרח אירופים רבים, אליהם מיעטו חברות מערביות לטוס. החברה ביססה את צי המטוסים שלה על מטוסים מדגמי DC-9 ועל דגמי ההמשך מסוג MD-80 ודומיו, דבר שלא אפשר לה לספק שירותים בקווים בין יבשתיים. רק בשנות התשעים שונתה מדיניות זו, החברה החלה ברכש מטוסים רחבי גוף ובעלי טווחי טיסה ארוכים, ובמקביל הרחיבה את מפת יעדיה מעבר לאירופה ולאגן הים התיכון.
במרץ 2000 הצטרפה החברה לברית חברות התעופה סטאר אלייאנס וסמוך לאחר מכן אימצה את מועדון הנוסע המתמיד של חברת התעופה  לופטהנזה Miles & More. באותה השנה רכשה החברה את מקבילתה האוסטרית לאודה אייר.
בשנת 2006 נקלעה החברה לבעיות פיננסיות, מה שגרר בשנים לאחר מכן קיצוצים נרחבים בחברה ובעיקר בקווי התעופה הארוכים של החברה. משבר זה גרר את ממשלת אוסטריה לבצע הפרטה של החברה ובשנת 2009 קנתה חברת התעופה הגרמנית לופטהנזה את מרביתה של החברה.
בשנת 2004 אוחדו מערכי הטיסות של אוסטריאן איירליינס ולאודה אייר, וכיום משמש שמה של האחרונה למותג גרידא. הבעיות הפיננסיות של החברה לא נפתרו בעקבות ההפרטה ובשנת 2012 עברו טיסות החברה להיות מופעלות על ידי חברת הבת טירולאן איירווייז. הסדר זה בוטל בשנת 2015 כשמערכי שתי החברות אוחדו.
אירועים ותאונות

ב-26 בספטמבר 1960 התרסק מטוס החברה מדגם ויקרס ויסקאונט 837 בניסיון נחיתה כושל בשדה התעופה של מוסקבה. 31 מ-37 הנוסעים ואנשי הצוות נהרגו.
ב-5 בינואר 2004 נאלץ מטוס החברה מדגם פוקר 70 לבצע נחיתת אונס בשדה סמוך לשדה התעופה של מינכן. באירוע נפצעו שלושה נוסעים באורח קל.
צי המטוסים

צי המטוסים של החברה נכון למרץ 2020:
| כלי טיס | בצי | בהזמנה | נוסעים> J | נוסעים> W | נוסעים> Y | נוסעים> סה"כ | הערות |
| --- | --- | --- | --- | --- | --- | --- | --- |
| איירבוס A319 | 7 | — | משתנה | משתנה | משתנה | 138 |  |
| איירבוס A320 | 28 | 12 | משתנה | משתנה | משתנה | 174 |  |
| איירבוס A320 | 28 | 12 | משתנה | משתנה | משתנה | 180 |  |
| איירבוס A321-100 | 3 | — | משתנה | משתנה | משתנה | 200 |  |
| איירבוס A321-200 | 3 | — | משתנה | משתנה | משתנה | 200 |  |
| בואינג 767-300ER | 6 | — | 26 | 18 | 167 | 211 |  |
| בואינג 777-200ER | 6 | — | 38 | 24 | 244 | 306 |  |
| בומברדייר דאש 8 Q400 | 14 | — | משתנה | משתנה | משתנה | 76 |  |
| אמבראר 195 | 17 | — | משתנה | משתנה | משתנה | 120 |  |
| סה"כ | 84 | 12 |  |  |  |  |  |
פעילות החברה בישראל

נכון לשנת 2023, החברה מפעילה 18 טיסות שבועיות מתל אביב לווינה. כאשר בימים ראשון, שני חמישי ושישי היא מפעילה שלוש טיסות יומיות, ובימים שלישי רביעי ושבת 2 טיסות יומיות. הטיסות מבצעות במטוסים מדגם איירבוס A320 ו-A321.
ראו גם

אוסטריאן ארוז
לאודה אייר
סטאר אלייאנס
הערות שוליים

↑  "אוסטריאן איירליינס: הכי דייקנית בחודש מרץ". פורט2פורט. נבדק ב-2017-06-22.
↑  Austrian Airlines Fleet Details and History, m.planespotters.net (באנגלית)
| קבוצת לופטהנזה |
| --- | --- | --- |
| חברות | לופטהנזה • אוסטריאן איירליינס • סוויס • יורווינגס • לופטהנזה קרגו | לוגו לופטהנזה |
| לופטהנזה רגיונל | לופטהנזה סיטי ליין • אייר דולומיטי | לוגו לופטהנזה |
| חברות בבעלות חלקית | בראסלס איירליינס • סאן אקספרס • AeroLogic | לוגו לופטהנזה |
| --- | --- |
בקרת זהויות :  GND: 10371259-8  MusicBrainz: f30cdca5-0cac-4180-a379-a5d6dfc59b56  VIAF: 226456844   WorldCat (עם VIAF): 226456844
אהובה שרמן

| --- | --- |

 לידה:  16 ביוני 1926 תל אביב, פלשתינה (א"י)
 פטירה:  5 במרץ 2023  (בגיל 96) חיפה, ישראל
 מקום קבורה:  בית הקברות היהודי שדה יהושע (כפר סמיר) 
 מקום לימודים:  Hammersmith School Of Builidng And Arts And Crafts Including Original Boundary Wall 
 תקופת הפעילות:  1965–2023 (כ־58 שנים)
 תחום יצירה:  ציור, עיצוב אופנה 
 פרסים והוקרה:  פרס הרמן שטרוק (1979) 
 www.ahuvasherman.com
 
אהובה שרמן (16 ביוני 1926 – 5 במרץ 2023) הייתה ציירת ואמנית ישראלית.
ביוגרפיה

שרמן נולדה בתל אביב ב-1926, ובשנת 1939, בגיל 13, עברה להתגורר בחיפה עם משפחתה
בנעוריה למדה אמנות אצל מנחם שמי ושמואל רעיוני. את לימודיה התיכוניים עשתה במחלקה לאופנה בבית הספר ויצו חיפה. ב-1946 למדה אמנות אצל הניק ומשה גת, ובשנים 1961–1963 למדה קורס לאמנות בטכניון בהנחיית דאלי בהט.
לאחר סיום לימודיה עבדה בתחום האופנה. חולצה רקומה שעיצבה זכתה בתחרות לעיצוב חולצה לאומית מטעם הירחון "לאשה".
שרמן הייתה חברה באגודת הציירים והפסלים בישראל, ונמנתה עם אגודת האמנים slmm – אמנות הרבדים במולטימדיה בארצות הברית.
אוספיה של שרמן מוצגים במוזיאון ההעפלה וחיל הים ובמוזיאון הכט, שניהם בחיפה. החל משנות ה-60 הציגה בתערוכות יחיד רבות בישראל ובעולם.
בנוסף למוזיאונים יצירותיה מוצגות במבנים שונים. ציורה "ירושלים" מוצג במשכן הכנסת, וסדרת ציורים מוצגת במרכז הרפואי כרמל. שטיח קיר "יפה נוף משוש תבל", שאורכו 18 מטר, תלוי על קיר בחברת תדיראן בתל אביב, ושטיח קיר אחר שלה תלוי באולם המועצה המקומית כפר תבור. ציורי שמן שלה נתרמו ללשכת ראש העיר חיפה, למרכז הרפואי בני ציון ולבית החולים פלימן בחיפה. הציור "מעגן הספינות" מוצג בשגרירות יוון בישראל, שטיח קיר באורך של עשרה מטרים בשם "מדן ועד אילת" מוצג בבניין רבין בקריית הממשלה, והציור "המתלה" מוצג בבית הלוחם. אחת מהעבודות הבולטות ביותר שלה היא קיר אמנותי מחימר טרה קוטה בחזית בית בשדרות אבא חושי בחיפה.
יצירותיה מוצגות גם ברחבי העולם. אחת מעבודותיה נתרמה על ידי משפחת ברונפמן להיכל "שער ציון" במונטריאול, ואחרת מוצגת בבית הכנסת "שערי צדק" במונטריאול.
אוסף האמנות של ביאטריקס, מלכת הולנד כולל שתי עבודות של שרמן שנרכשו במהלך תערוכה באמסטרדם, ועבודה אחרת שלה נמצאת באוסף של הליידי ג'יימס דה רוטשילד בלונדון.
יצירתה

עיקר יצירתה של שרמן הוא במדיום הציור. ציורי הנוף שלה מאופיינים בגישה ריאליסטית-אקספרסיבית. לצד זאת יצרה שטחי קיר ועבודות במדיה נוספות.
היא נהגה לצייר בחומרים כמו צבעי שמן ופסטל, אך גם ליצור קולאז'ים. נדבך נוסף בעבודתה הוא יצירת שטיחי קיר אמנותיים בטכניקה ייחודית של תבליט.
היא נהגה לשאוב השראה מנופי חיפה, הרי הגליל, ערבות הנגב, ירושלים והים התיכון, אלו יצרו בעבודתה דיאלוג בין הצורה לבין התכנים הפנימיים.
פרסים והוקרה

1965 – פרס בחירת הקהל, בית ציוני אמריקה, ארצות הברית
1979 – פרס האמנות ע"ש הרמן שטרוק מטעם עיריית חיפה
1998 – פרס מיוחד בתערוכה שנערכה בקובה והיגאשי, יפן, לרגל יובל למדינת ישראל
2000 – מדליה מטעם עיריית חיפה כאחת מ-25 הנשים הבולטות בתחומן
2013 – אות יקירת העיר חיפה
חיים אישיים ומותה

בשנת 2020 שרמן התאלמנה מבעלה משה, ובמאי 2021 איבדה את בתה אירית שנפטרה בגיל 71 לאחר מאבק קצר במחלת הסרטן. היא הותירה אחריה בן, יובל. היא נפטרה ב־5 במרץ 2023 בביתה בחיפה.
תערוכות > תערוכות יחיד

1967 - חיפה, גלריה בית הגפן
1968 - תל אביב, גלריה לים
1970 – לונדון, וודסטוק גלרי
1970 – אמסטרדם, גלריה אינה ברוארס
1971 – אנטוורפן, גלריה דה אייק
1971 – לונדון, סמיט גלרי
1971 - תל אביב, גלריה לים
1972 – חיפה, בית שאגאל
1973 – מנצ'סטר, ריילי גלרי
1977 – חיפה, המוזיאון הימי הלאומי
1978 – בוסטון, Gallery of world art
1978 – ממפיס, טנסי, Temple Israel
1979 – סן פרנסיסקו, גלריה Lyon
1981 – חיפה, אודיטוריום
1982 - תל אביב, גלריה עמליה ארבל
1984 – המוזיאון העירוני רמת גן
1985 – ירושלים, בית האמנים
1987 – פלורידה, מיאמי
1991 – עין הוד, בית האמנים
1994 – חיפה, אודיטוריום
1999 - תל אביב, בית האמנים ע"ש יוסף זריצקי
2001 – חיפה, גלריה קסטרא
2002 – בית גבריאל, על הכנרת
2003 – צפת, מצפה הימים
2005 – תל אביב, גלריה הבית הירוק, אוניברסיטת ת"א
2007 – קריית חיים, הגלריה לאמנות, בית נגלר
2009 – יפו העתיקה, גלריה "הוראס ריכטר"
2009 – קיסריה, גלריה "מלאור"
2009 – חיפה, בית האמנים ע"ש שאגאל
2017 – חיפה, התיאטרון העירוני
תערוכות > תערוכות קבוצתיות

1992 – ניו יורק, ארט אקספו
1998 - היגאשי וקובה, יפן
1999 – ניו יורק, גלריה מונסרט
2005 – אינטלקט – פסטיבל אמנות הארץ
2005 – עין הוד, "קיץ חם"
2005 – חיפה, דיוקן – בית שאגאל
2005 – חיפה, תערוכת ההדפס – בית שאגאל
הערות שוליים

↑  הציירת אהובה שרמן, יקירת העיר חיפה, נפטרה בגיל 96, באתר כלבו – חיפה והקריות, ‏6 במרץ 2023
↑  נירית קופל-וונדרמן, אהובה שרמן, מהאומניות המובילות בישראל ויקירת העיר חיפה, הלכה לעולמה, באתר חי פה - תאגיד החדשות של חיפה והסביבה, ‏6 במרץ 2023
1 2  מרכז מידע לאמנות ישראלית, באתר מוזיאון ישראל, ירושלים
| --- | --- |
בקרת זהויות :  ICIA: 278958  NLI: 987007305235905171  GND: 141855495  ISNI: 0000 0004 0258 2307  LCCN: no2011090059  RKD: 489664  ULAN: 500479463  VIAF: 298274231   WorldCat (עם VIAF): 298274231
אזרחים למען אוויר נקי

סמליל עמותת "אזרחים למען אוויר נקי"
אזרחים למען אוויר נקי היא עמותה סביבתית ישראלית הפועלת לצמצום זיהום האוויר משריפות פיראטיות של פסולת.
העמותה החלה את דרכה בנובמבר 2016, תחילה כוועד פעולה של תושבי מזרח השרון ומערב השומרון, והחל מאפריל 2018 כעמותה רשומה. מטרתה המוצהרת של העמותה היא להיאבק במפגעים סביבתיים, בדגש על השלכת פסולת בשטחים פתוחים ושריפת פסולת. כל פעילות העמותה נעשית על בסיס התנדבותי.
הרקע להקמת העמותה

שריפות פסולת הן אחד מגורמי זיהום האוויר העיקריים בישראל. אם בעבר התאפיינה התופעה בעיקר בשרפה של פסולת חקלאית בשולי חלקות והרחק ממגורי תושבים, הרי שכיום, עם התרחבות הערים, פוגעות השריפות באיכות חייהם ובבריאותם של מאות אלפי בני אדם. בנוסף, הלכו והתרחבו בשנים האחרונות שלוש תופעות נוספות: האחת היא שרפה של פסולת ביתית בשולי יישובים, הפוגעת כיום באוכלוסייה רחבה יותר מבעבר עקב הגידול באוכלוסייה והתפשטות הערים. השנייה היא שריפות פסולת באתרים פיראטיים הממוקמים באזורי תעשייה ובתוך יישובים. השלישית היא השלכה והצתה של פסולת בשטחים הפתוחים, ובה פסולת בניין, פגרים, צמיגים ועוד.
על פי נתוני המשרד להגנת הסביבה שריפות פסולת הן גורם הפליטה מספר אחד בישראל של חלקיקים עדינים (PM2.5) והן אחראיות ל-38% מסך החלקיקים הנפלטים. הפסולת שנשרפת מגוונת, ומכילה בין השאר פלסטיק, ניילונים, אזבסט, דלקים, גומי וחומרי הדברה, הפולטים לאוויר בעת שריפתם חומרים רעילים. בין הנזקים הבריאותיים שגורמות השריפות ניתן למנות פגיעה במערכת ההורמונלית, במערכת העצבים ובפוריות, תחלואה נשימתית ולבבית, נזקים לכבד ולכליות, פגיעה בהתפתחות עוברים וסרטן.
הקמת העמותה

בסתיו 2016, עקב מפגעי ריח וזיהום אוויר חמורים בשרון המזרחי, התארגנה קבוצת תושבים והקימה ועד פעולה אזורי במטרה לשים קץ לריחות החריפים ולזיהום האוויר כתוצאה משריפות פסולת משני עבריו של הקו הירוק. בין מקימי ועד הפעולה נמנו תושבים מכפר סבא, הוד השרון, כוכב יאיר, צור יצחק, שער אפרים וצופים, ובחודשים שלאחר מכן הלכה והתרחבה הפעילות, סחפה אחריה תושבים מיישובים נוספים באזור, וכיסתה יישובים ובהם אוכלוסייה בת מאות אלפי תושבים מראש העין ועד קלנסווה. באפריל 2018, לאחר כשנה וחצי של פעילות נרשם ועד הפעולה כעמותה רשומה.
פעילות והישגים

לארגון אזרחים למען אוויר נקי מספר דרכי פעולה: ארגון הפגנות ומחאות ציבוריות, קידום מדיניות מול משרדי הממשלה, שדלנות בכנסת וברשויות המקומיות, העלאת הנושא לסדר היום התקשורתי ועוד.
מאז תחילת פעילותו הארגון מוביל את המאבק בשריפות הפסולת ברמה הלאומית, ובפרק זמן קצר יחסית הצליח לרשום שורה של הישגים, ובהם:
הכרה על ידי המשרד להגנת הסביבה בשריפות בשטחים פתוחים כגורם זיהום אוויר משמעותי במדינת ישראל (לצד תחבורה, תחנות כוח ותעשייה)
תקצוב תוכנית לאומית לצמצום זיהום האוויר בשטחים פתוחים במסגרת תקציב המדינה לשנת 2019. במסגרת התוכנית הוקמה יחידת ינשו"פ של רשות הטבע והגנים למניעת השלכה ושריפת פסולת בשטחים הפתוחים. הכפופה למשרד להגנת הסביבה ועובדת בשיתוף פעולה עם המשטרה הירוקה.
תיקון חוק שמירת הניקיון כך שהבערת פסולת תיחשב לעבירה פלילית עם סנקציות בצידה
הקמת ועדת משנה של ועדת הפנים והגנת הסביבה של הכנסת לטיפול בזיהום אוויר הנגרם משריפות פסולת
רתימת המשטרה הירוקה למבצעי אכיפה באזור המשולש הדרומי
הפסקת פעילותם של אתרי פסולת פיראטיים בשומרון
העמותה פועלת באמצעות עשרות מתנדבים, תושבי השרון ומערב השומרון שסובלים בעצמם מעשן השריפות באזורם. עם זאת, היא פועלת לפתרונות ברמה הלאומית ומובילה שיתופי פעולה עם ועדי פעולה וקבוצות תושבים מכל רחבי הארץ.
הערות שוליים

↑  הושגה הסכמה על הגדלת תקציב המשרד לשנת 2019 ב-10%, באתר המשרד להגנת הסביבה, ‏14/01/2018
↑  פרוטוקול מס' 4 מישיבת ועדת משנה של ועדת הפנים והגנת הסביבה לטיפול בזיהום אוויר
↑  הישג לאזרחים למען אוויר נקי: הקנס על הבערת פסולת 224 אלף שקלים, באתר צומת השרון כפר סבא, ‏2018-07-19
↑  איכות הסביבה: תוקם ועדת משנה לטיפול בזיהום אוויר, באתר רדיו קול חי, ‏2018-07-11
אזרחים למען פיתוח אירופי של בולגריה

| --- | --- |

 מדינה:  בולגריה 
 מייסד:  בויקו בוריסוב 
 מנהיגים:  בויקו בוריסוב 
 תקופת הפעילות:  3 בדצמבר 2006 – הווה (17 שנים) 
 אידאולוגיות:  שמרנות, פופוליזם
 מטה:  סופיה 
 מיקום במפה הפוליטית:  מרכז-ימין 
 ארגונים בינלאומיים:  האיחוד הדמוקרטי הבינלאומי, מפלגת העם האירופית, מפלגת העם האירופית, האינטרנציונל המרכז-דמוקרטי 
 צבעים רשמיים:  כחול
 www.gerb.bg
 
אזרחים למען פיתוח אירופי של בולגריה (בבולגרית: Граждани за европейско развитие на България או בקיצור GERB) היא מפלגה שמרנית ופופוליסטית בולגרית. GERB הייתה מפלגת השלטון במדינה בשנים 2009–2021.
בראש GERB עומד ראש ממשלת בולגריה וראש עיריית סופיה לשעבר בויקו בוריסוב.
היסטוריה

המפלגה הוקמה בדצמבר 2006. בחודשיים שלאחר מכן המפלגה הגיעה למקום השני בסקרים עם תמיכה ציבורית של כ-14% (לאחר המפלגה הסוציאליסטית עם כ-25%). המפלגה הדגישה את המאבק בפשע ובשחיתות ושימור ערכי המשפחה כאבן הפינה של החברה.
GERB ניצחה בבחירות לפרלמנט האירופי בבולגריה ב-2009 עם 24.36% מהקולות. המפלגה איישה חמישה מושבים והצטרפה לקבוצת מפלגת העם האירופית בפרלמנט האירופי (כחלק מה-EPP).
כחודש לאחר מכן, GERB ניצחה בבחירות לפרלמנט הבולגרי וזכתה ב-39.7% מהקולות וב-116 מושבים (מתוך 240). לאחר הבחירות, הוקמה ממשלה חדשה בראשות בוריסוב. הממשלה התבססה בעיקר על GERB וגורמים עצמאיים נוספים בפרלמנט. האגף הרפורמיסטי במפלגה קידם רפורמה חוקתית לאיסור העלאת מיסים.
ב-2011 מועמד GERB לנשיאות, רוסן פלבנלייב ניצח עם 52.6% מהקולות בסבב השני.
הממשלה פוזרה ב-20 בפברואר 2013, לאחר מחאות נרחבות. GERB ניצחה בבחירות לפרלמנט עם 97 מושבים ו-30.5% מהקולות. בכך, GERB הייתה למפלגת השלטון הראשונה שנבחרה מחדש בבולגריה הפוסט-קומוניסטית. בהיעדר יכולת לגייס רוב בפרלמנט, GERB לא הרכיבה את הממשלה, ופעלה באופוזיציה. GERB חזרה לשלטון לאחר הבחירות ב-2014.
בשנת 2020 המפלגה פוצלה, לאחר שמספר גורמים עזבו לטובת הקמת המפלגה הרפובליקנית הבולגרית. במחצית השנייה של 2020 נערכו הפגנות המוניות נגד ממשלת GERB. למרות המחאות, בוריסוב לא התפטר.
בבחירות לפרלמנט באפריל 2021, GERB הייתה הגדולה ביותר עם 26.18% מהקולות. בבחירות החוזרות ביולי 2021, GERB הגיעה למקום השני, עם 23.51% מהקולות. בבחירות השלישיות שהיו בנובמבר באותה שנה, GERB הפסידה וחזרה לאופוזיציה. ביוני 2022 הממשלה התפזרה והחלו ההכנות לבחירות שנערכו בנובמבר 2022.
הישגים אלקטורליים > האספה הלאומית

| בחירות | קולות | אחוז מהקולות | מושבים | סטָטוּס |
| --- | --- | --- | --- | --- |
| 2009 | 1,678,583 | 39.72 (#1) | 116 / 240 | קואליציה |
| 2013 | 1,081,605 | 30.54 (#1) | 97 / 240 | אופוזיציה |
| 2014 | 1,072,491 | 32.67 (#1) | 84 / 240 | קואליציה |
| 2017 | 1,147,283 | 32.65 (#1) | 95 / 240 | קואליציה |
| אפריל 2021 | 837,707 | 26.18 (#1) | 73 / 240 | בחירות בזק |
| יולי 2021 | 642,165 | 23.51 (#2) | 63 / 240 | בחירות בזק |
| נובמבר 2021 | 596,456 | 22.44 (#2) | 59 / 240 | אופוזיציה |
הישגים אלקטורליים > הפרלמנט האירופי

| בחירות | קולות | אחוז מהקולות | מושבים |
| --- | --- | --- | --- |
| 2007 | 420,001 | 21.68 (#1) | 5 / 18 |
| 2009 | 627,693 | 24.36 (#1) | 5 / 18 |
| 2014 | 680,838 | 30.40 (#1) | 6 / 17 |
| 2019 | 607,194 | 30.13 (#1) | 5 / 17 |
הערות שוליים

↑  "European Election Watch Bulgaria". Center for Strategic and International Studies. נבדק ב-4 בינואר 2022. {{cite web}}:  (עזרה)
↑  "Socialists Lead GERB in Bulgarian Politics: Angus Reid Global Monitor". Angus Reid Public Opinion. Vision Critical. אורכב מ-המקור ב-8 ביולי 2009. נבדק ב-10 באוקטובר 2008. {{cite web}}:  (עזרה)
↑  "Socialists Gain, GERB Second in Bulgaria: Angus Reid Global Monitor". Angus Reid Public Opinion. Vision Critical. אורכב מ-המקור ב-2 באוקטובר 2008. נבדק ב-10 באוקטובר 2008. {{cite web}}:  (עזרה)
↑  "Лидерът на ПП ГЕРБ е на двудневно посещение в Брюксел". ГЕРБ (בבולגרית). 6 ביוני 2007. אורכב מ-המקור ב-26 בספטמבר 2007. נבדק ב-10 באוקטובר 2008. {{cite web}}:  (עזרה)
↑  "Bulgaria's GERB joins European People's Party". SEtimes.com. 8 בפברואר 2008. נבדק ב-10 באוקטובר 2008. {{cite news}}:  (עזרה)
↑  New York Times, The. "After Bulgarian Protests, Prime Minister Resigns". נבדק ב-20 בפברואר 2013. {{cite web}}:  (עזרה)
↑  Capital.bg. "Заплаха ли е за ГЕРБ новата партия на Цветанов". www.capital.bg (בבולגרית). נבדק ב-2020-11-04.
↑  "Final Results In Bulgarian Vote Confirm Win For Anti-Elite Party".
↑  "Kiril Petkov chosen by Bulgarian parliament as next prime minister". euronews (באנגלית). 13 בדצמבר 2021. {{cite news}}:  (עזרה)
| --- | --- |
בקרת זהויות :  VIAF: 294824664   WorldCat (עם VIAF): 294824664
אהרן אבו אלדבי

רבי אהרן ב"ר גרשון אבו אלדבי (במקורות אחדים: אבו אלרבי; ~1376 - ~1430) היה פרשן וחוקר מקרא, מדקדק, אסטרולוג ואיש אשכולות יהודי סיציליאני בן המאות ה-14 וה-15.
ביוגרפיה

נולד לרב גרשון אבו אלדבי, חי ופעל בעיר קטניה שבסיציליה, אך נהג לנסוע ברחבי העולם לצורך מחקריו, ביקר ברומא ובירושלים, בטורקיה ובדמשק ואלכסנדריה ומקומות נוספים במזרח התיכון. בצעירותו למד בישיבת טרויס (Treves) בצרפת.
נודע בשל פירושו על פירוש רש"י לתורה שכתב בשנת ה'ק"פ (1420) שבו הוא חולק לעיתים על דברי הראשונים, כאשר סבר שדבריהם נטו מדרך הפשט, ולעיתים מסקנותיו מנוגדות גם לדרשות חז"ל. עובדות אלו קנו לו ולפירושו אהדה בחוגי המשכילים.
מלבד חיבורו זה כתב עוד ספרים שידועים מתוך פירושו וכנראה נכתבו בחלקם ואבדו: ספר המיישיר, מטה אהרן (תשובות לטענות הנוצרים והקראים בכמה נושאים בפרשנות המקרא), נזר הקדש, ספר הנפש, פרח האלוהות.
משפחתו ושמה

משפחתו ידועה מתוך כתביו, הוא מזכיר בהם את חמיו, הרב משה גבאי; את אביו ר' גרשון ואת אחיו: ר' שלום, ר' יוסף, ר' ברוך, ר' משה ור' יעקב.
במקורות רבים בעבר נכתב שמו "אבו אלרבי", אך לדעת חיים מיכל אין ספק כי שמו אבו אלדבי, וכי הוא משתייך למשפחת אלדבי הספרדית, ממנה יצא בין היתר רבי מאיר אלדבי מחבר "שבילי אמונה". הוא משער כי אבות המשפחה הגיעו לסיציליה בעקבות גזירות השמד שפקדו את קסטיליה בשנת ה'קנ"א (1391).
לקריאה נוספת

הר"ר אהרן ב"ר גרשון אבו אלדבי, בתוך: חיים מיכל, אור החיים, פרנקפורט דמיין תרנ"א, פריט 281, עמ' 132–134
Somebody to You

"Somebody to You" (בעברית: מישהו בשבילך) הוא שיר של להקת הפופ הבריטית The Vamps. גרסה בהשתתפות הזמרת האמריקאית דמי לובאטו יצאה לאור בבריטניה ב-18 במאי 2014 כסינגל הרביעי מאלבום הבכורה שלהם, Meet the Vamps. השיר הגיע למקום הרביעי במצעד הסינגלים הבריטי, והפך לסינגל הרביעי ברציפות של הלהקה שהגיע לחמשת הגדולים בבריטניה. השיר הגיע גם למקום 14 באוסטרליה, הסינגל המצליח ביותר שלהם עד כה במדינה.
השיר שוחרר כסינגל הרשמי הראשון של הלהקה בארצות הברית, לצד המיני-אלבום הראשון שלהם Somebody to You, שיצא לאור ב-4 באוגוסט 2014, אך לא הצליח להיכנס למצעד הבילבורד הוט 100. עם זאת, המיני אלבום הגיע למקום העשירי בבילבורד 200.
וידאו קליפ

הקליפ הרשמי הועלה ליוטיוב ב-9 ביוני 2014. הקליפ בוים על ידי אמיל נאוה וצולם במאליבו, קליפורניה. הקליפ עוסק בנערה צעירה (אותה מגלמת לורה מרנו) שמבלה עם חבריה בקיץ עד להצטרפותם של חברי הלהקה, וסולן הלהקה שלהם (בראדלי סימפסון) מתאהב בה. דמי לובאטו מופיעה כאמנית אורחת בקליפ.